אצבע משולשת

אצבע משולשת (לשון נקייה לתנועה, הידועה יותר בציבור בתור "לעשות זין") היא מחווה גופנית המביעה זלזול והתגרות, לעיתים בעלת אופי מיני, באמצעות האצבעות. צורתה הנפוצה היא זקירת האמה וכיפוף שאר האצבעות, כאשר גב היד פונה לאדם אחר. מכונה גם "תנועה מגונה".

היסטוריה
לזקירת אצבע לשם הבעת זלזול מתייחסים כתובים בני אלפי שנים. הרומאים כינו את התנועה דיגיטוס אימפודיקוס – אצבע מחוצפת. התנועה נזכרת באחת הגרסאות של המחזה "העננים", מאת המחזאי היווני אריסטופאנס (המאה החמישית לפנה"ס).

יש המפרשים גם את דברי הנביא ישעיהו כמתייחס לתנועה כתנועה מעוררת מדון:
.

יש המשערים כי מקור התנועה אינו רצון להעליב אלא להתגונן בפני קללותיו של הצד השני על ידי החווית תנועה המזכירה את איבר המין הזכרי, וכי היא נובעת מן התקופה שבה נעשה שימוש בפסלים של אברי מין כדי להביא מזל טוב.

תנועות במשמעות דומה
בארצות דוברות ערבית, וגם בישראל, נהוגה אצבע משולשת "הפוכה", שבה רק האמה מכופפת ושאר האצבעות ישרות, כאשר כף היד פונה מעלה או כלפי אדם אחר
 בטורקיה, רוסיה, סין, אינדונזיה ואזורים בהשפעתן, נהוג שילוב שלוש אצבעות כשהאגודל נתון בין האצבע המורה לאמה.
ב-2017 קבוצת נשים פמיניסטיות מחו על הבעת קללה באמצעות סמל לאיבר מין זכרי והחלו לקלל באמצעות הצמדת האגודל לאצבע, תנועה המסמלת את איבר המין הנשי.
בבריטניה סימן V שווה ערך לאצבע המשולשת.

דוגמאות
מפעם לפעם השימוש בתנועה מתפרסם באמצעי התקשורת. דוגמאות אחדות:
 ג'קי מייסון תבע את אד סאליבן על הוצאת דיבה (סאליבן טען שמייסון הפנה כלפיו אצבע משולשת), וזכה במשפט.
 ראש העיר רמת גן, צבי בר, הניף "אצבע משולשת" כלפי חבר מועצה ב-2004.
 אלי אוחנה החווה את התנועה כלפי אוהדי בני יהודה במרץ 2005, כמו גם כדורגלנים אחרים.
 בגרסה המקורית של הקליפ Sorry, מחווה מדונה אצבע משולשת.
 קמפיין למלחמה באיידס, המציג גבר לבוש תחתונים המחווה אצבע משולשת שעליה כובעון, נתקל בהתנגדות של חברת התחבורה "דן" בשנת 2003.
 יאיר נתניהו הפנה אצבע משולשת לעבר פעילים שקראו לעברו קריאות גנאי בכניסתו לבית המשפט לדיון בתביעת דיבה שהגיש.

ראו גם 
 זין (סלנג)
 תנועה מגונה

קישורים חיצוניים

 בלדד השוחי, מאיפה באה האצבע המשולשת

הערות שוליים

מחוות גופניות

pt:Dedo médio#Como gesto obsceno